da de da de da de fi en en en sv da nl de bar da da da da fr da da da en da da da da da da de da de de da da es da da it da de
Harreslev klar til finalen | Dansk Skoleforening for Sydslesvig e.V.
SYDSLESVIG. Eleverne fra Harreslev Danske Skoles 5. og 6. klasse vandt skoleturneringen i høvdingebold i Sydslesvig, som fandt sted i Idrætshallen i Flensborg den 19.marts. Her var det Bavnehøj-Skolen i Humtrup der fik en andenplads og Jes Kruse-Skolen i Egernførde der kom på 3. pladsen. Holdet fra Egernførde blev desuden udnævnt til turneringens mest værdifulde hold.
- Skolen har gjort sig positivt bemærket, Eleverne har vist opbakning og fair play. Alle har været inddraget, ikke kun dem, der har spillet på holdet, men hele klassen har været involveret, ligegyldigt hvilken rolle den enkelte havde haft den dag, som spiller eller hepperkor eller lignende, siger idrætslæreren Monica Eichhorn, som har været stævneleder sammen med Bettina Andresen.
I alt deltog der hold fra 12 sydslesvigske skoler.
»Høvdingebold i skolen« arrangeres af Dansk Skoleidræt og støttes af Nordea-fonden og Danmarks Radio. Mere end 12.000 elever deltager hvert år i turneringen.
At eleverne fra Harreslev Danske Skole går direkte videre til finalerunden skyldes, at de ikke kan deltage i regionernes finalekampe i Danmark. De finder nemlig sted i den sydslesvigske påskeferie.
-Vi er meget glade for, at vi derfor har fået et wildcard og kommer direkte med i finalen, siger Monica Eichhorn.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg